**"מובילי חברותא"**

**חוברת הסבר למנחה הלימוד**

****

## כיצד להתכונן להנחיית הלימוד?

## לשבת עם בן-הזוג שלי להנחיה ולתכנן כיצד תתחלק ביניכם ההנחיה.

* לעבור היטב על דף הלימוד. להיות **בקיאים בטקסטים** השונים. לוודא שאתם מבינים את כל המילים והמושגים.
* לקרוא ולרשום לעצמכם בקצרה **מידע על הכותבים** של הטקסטים (מתי חיו? במה עסקו?...).
* לענות בעצמכם על השאלות שבסוף כל טקסט ו**לרשום לעצמכם רעיונות** מרכזיים שתרצו להעלות (בנוסף למה שיעלו הלומדים).
* לרשום לעצמכם **שאלות נוספות** לדיון מלבד אלו המופיעות בדף, למקרה שהלומדים לא יתחברו לחלק מהשאלות.
* לרשום לעצמכם **קישורים ודוגמאות מחיי היום-יום** שמתקשרים לטקסטים, שתוכלו להעלות במהלך הדיון כדי לעניין את הלומדים.

## מבנה הלמידה הבית מדרשית



1. **פתיח:**
* הפתיח אמור לשבות את תשומת הלב של הלומדים.
* לעניין ולסקרן את הלומדים ולעורר בהם את החשק לפתוח בלימוד.
* לתרום להבנת נושא הלימוד.
* להסביר מילים ומושגים לא מובנים.
* להסביר את מטרת הלימוד.
* להדגיש מהם כללי הדיון: לכבד אחת את השני, הקשבה, סובלנות לדעת האחר.
* להדגיש כי כל דעה לגיטימית ואין תשובה נכונה או לא נכונה.
* **צילום: אתר פיקיוויקי**
1. **למידה בחברותות:**
* לחשוף את הלומדים לטקסטים יהודיים / ישראליים שונים.
* מטרת הלמידה בחברותות הינה לאפשר דיאלוג מפרה בין הלומדים.
* לחשוף את הלומדים לדעות שונות משלהם.
* לעודד להקשבה וסובלנות לדעות של אחרים.

**צילום: אילנה לוי**

1. **אסיף:**
* מטרת האסיף היא לסכם את הרעיונות המרכזיים שעלו במהלך הלימוד.
* להעלות שאלות ודילמות להמשך חשיבה.
* לעורר בלומדים עניין וסקרנות להמשיך ולחקור את נושא הלימוד.

צילום: ארכיון קיבוץ כפר מסריק, אתר פיקיוויקי

1. **כיצד מנחים דיון**

**חשוב להקפיד:**

* לשים לב לשעון כך שתספיקו לגעת בכל הטקסטים.
* לתת הזדמנות שווה לכל הלומדים להביע את דעתם.
* לעודד לומדים שקטים לדבר ולמנוע השתלטות של דוברים אחדים על הדיון.
* לייצר אווירה מקבלת, פתוחה וסובלנית.
* להדגיש כי כל דעה לגיטימית ואין נכון או לא נכון.
* להימנע משיפוטיות וביקורתיות.
* להימנע מבלימת דעות ע"י המנחה או ע"י הלומדים.
* למקד את תשומת הלב בדיון ולמנוע הסחות דעת.
1. **התמודדות עם בעיות נפוצות בהנחיה**

|  |  |
| --- | --- |
| **הבעיה** |  **דרכי התמודדות אפשריות** |
| הלימוד 'תקוע' ולא מתרומם.הלומדים מפטפטים ולא מתמקדים בדיון. | הביאו דוגמאות מחיי היום-יום הקשורות ללימוד / בקשו מהלומדים לשתף בדוגמאות כאלו מחייהם האישיים. |
| הלומדים מתקשים בהבנת הנקרא. | * נצלו את שלב הפתיח כדי להסביר מראש מילים ומושגים קשים.
* עודדו את הלומדים לפנות אליכם אם משהו לא מובן.
 |
| קונפליקטים אישיים בין הלומדים | * אל תתעלמו מהקונפליקט. עצרו את הדיון והקדישו זמן לפתירתו.
* לעיתים ניתן לקשר את נושא הקונפליקט לנושא הלימוד.
 |
| לומד אחד משתלט על הדיון וכל היתר שותקים | * בשלב הפתיח אמרו לקבוצה כי באחריות כולנו לדאוג לכך שכל אחד מהלומדים יביע את דעתו.
* פנו באופן אקטיבי אל לומד שקט ובקשו ממנו בעדינות לשתף את הקבוצה.
 |